## Zakon o izmjenama i dopunama Zakona o porezu na dohodak

### NN 163/2003 (16.10.2003.), Zakon o izmjenama i dopunama Zakona o porezu na dohodak

# hrvatski sabor

2348

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POREZU NA DOHODAK

Proglašavam
Zakon o izmjenama i dopunama Zakona o porezu na dohodak, koji je donio Hrvatski
sabor na sjednici 1. listopada 2003.

Broj: 01-081-03-3312/2
Zagreb, 6. listopada 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POREZU NA DOHODAK

Članak
1.

U
Zakonu o porezu na dohodak (»Narodne novine«, br. 127/00. i 150/02.) u članku
3. stavak 1. mijenja se i glasi:

»(1)
Osnovica poreza na dohodak tuzemnoga poreznog obveznika je ukupni iznos dohotka
kojega porezni obveznik ostvari u tuzemstvu i u inozemstvu, uvećan za iznos
vraćenog doprinosa iz osnovice za mirovinsko osiguranje na temelju generacijske
solidarnosti koji je u prethodnom poreznom razdoblju obračunan i uplaćen iz
iznosa koji prelazi iznos najviše godišnje osnovice (članak 77. Zakona o
doprinosima za obvezna osiguranja), a umanjen za iznos plaća novozaposlenih i
nagrada učenicima za vrijeme praktičnog rada i naukovanja (članak 43.), umanjen
za preneseni gubitak (članak 28.) i umanjen za osobni odbitak (članak 29.).«

Članak 2.

U članku 6. stavku 1. riječi: »premije osiguranja za
dokup dijela mirovine koje uplaćuju poslodavci za svoje zaposlenike« zamjenjuju
se riječima: »izravne uplate premije osiguranja za dokup dijela doživotne
mirovine, a koje uplaćuju poslodavci za svoje zaposlenike u vrijeme njihovog
umirovljenja«.

Članak 3.

U članku 21. stavak 5. riječi: »otpisa opreme i
poslovnih objekata nabavljenih u istom poreznom razdoblju.« zamjenjuju se
riječima: »otpisa opreme, poslovnih objekata i nematerijalne imovine koja se
koristi za istraživanje i razvoj, nabavljene u istom poreznom razdoblju.«

U stavku 6. riječi: »a poslovnim objektima smatraju
se gra­đevinski objekti za poslovne djelatnosti.« zamjenjuju se riječima:
»poslovnim objektima smatraju se građevinski objekti za poslovne djelatnosti, a
nematerijalnom imovinom smatraju se patenti i licencije koje služe za
obavljanje djelatnosti istraživanja i raz­voja.«

Članak 4.

U članku 31. stavak 6. mijenja se i glasi:

»(6) Ako je porezni obveznik tijekom godine ostvario
samo oblike dohotka iz stavka 3. točke od 1. do 4. i 6. ovoga članka, pod
uvjetima iz stavka 4. ovoga članka, može za te oblike dohotka podnijeti
godišnju poreznu prijavu radi:

1. ostvarivanja prava na neiskorišteni osobni odbitak
ili dio osobnog odbitka iz članka 29. i članka 40. ovoga Zakona,

2. prava na ravnomjerno godišnje oporezivanje,
odnosno godišnje izravnanje porezne osnovice,

3. prava na umanjenje porezne osnovice za izdatke
nastale pri ostvarivanju primitaka od samostalne djelatnosti iz članka 15.
stavka 4. točke 2. ovoga Zakona,

4. prava na povrat više plaćenog poreza iz iznosa
vraćenog doprinosa za obvezno mirovinsko osiguranje na temelju generacijske
solidarnosti iz primitka,

5. drugih prava propisanih zakonima.«

Članak 5.

U članku 32. stavak 3. mijenja se i glasi:

»(3) Porezna uprava može na temelju obavljenog
nadzora i prikupljenih podataka o ostvarenom prometu, ukinuti rješenje iz
stavka 2. ovoga članka i donijeti rješenje o plaćanju predujma poreza u skladu
s člankom 35. stavkom 1. ovoga Zakona, ako utvrdi da je porezni obveznik
ostvario primitke iznad iznosa propisanog za obvezni ulazak u sustav poreza na
dodanu vrijednost.«

Članak 6.

U članku 36. dodaje se stavak 6. koji glasi:

»(6) Predujam poreza na dohodak obračunava,
obustavlja i uplaćuje Porezna uprava nadležna prema mjestu prebivališta ili
uobičajenog boravišta poreznog obveznika, kao porez po odbitku i to iz iznosa
vraćenih doprinosa za obvezno mirovinsko osiguranje na temelju generacijske
solidarnosti prema članku 77. Zakona o doprinosima za obvezna osiguranja, a
koji je u prethodnom poreznom razdoblju obračunan, obustavljen i uplaćen iz
primitka po osnovi druge samostalne djelatnosti i primitka od nesamostalnog
rada. Predujam se obračunava od ukupnog iznosa doprinosa za povrat, po stopi od
45%, bez prava na osobni odbitak iz članka 29. i članka 40. ovoga Zakona.
Predujam poreza smatra se konačnim porezom za porezno razdoblje u kojemu je
uplaćen, pa porezni obveznik s te osnove nije obvezan, ali može podnijeti
godišnju poreznu prijavu.«

Članak 7.

U članku 40. dodaje se novi stavak 3. koji glasi:

»(3) Poreznim obveznicima koji imaju prebivalište i
borave na brdsko-planinskim područjima i drugim područjima na kojima su prema
posebnim zakonima propisane olakšice, priznaje se osobni odbitak iz stavka 1.
točka 3. ovoga članka.«

Dosadašnji stavak 3. koji postaje stavak 4. mijenja
se i glasi:

»(4) Osobni odbitak prema stavku 1., 2. i 3. ovoga
članka priznaje se u godišnjem obračunu poreza na dohodak po podnesenoj
godišnjoj poreznoj prijavi, a tijekom poreznog razdoblja priznaje se osobni
odbitak iz članka 29. stavka 1. i 2. ovoga Zakona.«

Članak 8.

U članku 43. dodaje se stavak 6. koji glasi:

»(6) Obveznicima poreza na dohodak koji obavljaju
samostalne djelatnosti iz članka 15. stavka 1., 2. i 3. ovoga Zakona osnovica
poreza na dohodak se može dodatno umanjiti i po osnovi izdataka za školovanje i
stručno usavršavanje zaposlenika i tih obveznika osobno i to u visini ukupno
nastalih izdataka u poreznom razdoblju.«

Članak 9.

Iza članka 43. dodaje se podnaslov: »5. Poticaji
istraživanja i razvoja« i članak 43.a koji glasi:

*»Članak 43.a*

(1) Obveznicima poreza na dohodak koji obavljaju samostalne
djelatnosti iz članka 15. stavka 1., 2. i 3. ovoga Zakona, osnovica poreza na
dohodak može se u poreznom razdoblju dodatno umanjiti po osnovi izdataka za
istraživanje i razvoj i to u visini 100% nastalih i u poslovnim knjigama
iskazanih izdataka.«

(2) Obveznicima poreza na dohodak koji obavljaju
samostalne djelatnosti iz članka 15. stavka 1., 2. i 3. ovoga Zakona, osnovica
poreza na dohodak može se u poreznom razdoblju dodatno umanjiti i za 100 %
troškova amortizacije za stečenu nematerijalnu imovinu iz članka 21. stavka 5.
ovoga Zakona.

(3) Istraživanjem se u smislu stavka 1. ovoga članka
smatra izvorno i planirano ispitivanje poduzeto radi stjecanja novih
znanstvenih i tehničkih spoznaja i razumijevanja, a uključuje temeljno
istraživanje i primijenjeno istraživanje. Temeljnim istraži­vanjem smatra se
teorijski ili pokusni rad poduzet radi stjecanja novih znanja bez konkretne
praktične primjene, a primijenjenim istraživanjem teorijski ili pokusni rad
poduzet radi stjecanja novih znanja i usmjeren na ostvarivanje praktičnog
cilja. Razvojem se smatra sustavni rad koji se temelji na rezultatima
znanstvenog istraživanja i praktičnog iskustva, usmjeren stvaranju novih
materijala, proizvoda i sustava te uvođenju novih procesa, sustava i usluga ili
znatnom poboljšanju postojećih.

(4)
Istraživanjem i razvojem u smislu stavka 1. ovoga članka ne smatra se kontrola
kvalitete, rutinsko testiranje proizvoda, pri­kupljanje podataka koje nije
dijelom istraživačkoga razvojnog procesa, istraživanje učinkovitosti, upravljačka
studija, istraži­va­nje tržišta i promotivna prodaja.

(5)
Izdacima za istraživanje i razvoj iz stavka 1. ovoga članka smatraju se
osobito:

1.
plaće i ostali odnosni troškovi osoba koje sudjeluju u istraživanju i razvoju,

2. izdaci za materijal i usluge korištene u
djelatnosti istraživanja i razvoja,

3. izdaci otpisa nekretnina, postrojenja i opreme u
razmjernom djelu u kojem se ova sredstva koriste za istraživanje i razvoj,

4. opći izdaci koji se odnose na istraživanje i
razvoj, osim općih administrativnih izdataka,

5. izdaci za istraživanje i razvoj koje je za
poreznog obveznika obavila osoba registrirana za obavljanje istraživanja i
razvoja,

6. amortizacija patenata i licencija u razmjernom
dijelu u kojem se koriste za istraživanje i razvoj.«

Članak 10.

U članku 53. stavku 5. iza riječi: »članka 40. stavka
1. točke 3. i« dodaju se riječi: »stavka 3. te«.

Dodaje se stavak 6. koji glasi:

»(6) Odredbe članka 21. stavka 5. i 6., članka 43.
stavak 6. i članka 43.a ovoga Zakona koje se odnose na jednokratni ili ubrzani
djelomični otpis nematerijalne imovine koja se koristi za istraživanje i
razvoj, na umanjenje porezne osnovice u visini 100% nastalih izdataka za
školovanje i stručno usavršavanje i na umanjenje porezne osnovice po osnovi
izdataka za istraživanje i razvoj, primjenjuju se i pri utvrđivanju i
oporezivanju dohotka od samostalne djelatnosti iz članka 15. stavka 1., 2. i 3.
ovoga Zakona za 2003. godinu.«

Članak 11.

Ovaj Zakon stupa na snagu osmoga dana od dana objave
u »Narodnim novinama«.

Klasa: 410-01/03-01/06

Zagreb,
10. listopada 2003.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 163/2003-2348